— 93 — 



liant Vortiger les ad escuté, 

 Par lut le réaume ad envoyé 

 Du seuz 1 de ke en le occident, 

 Du nord de ke en le orient, 

 Et par trestoute la tere, 

 Ad li un tel enfaunt quere; 

 Et partut ensy command 

 Ke si acoun trovast un tel enfaunt 

 Ke feust engendré saun père, 

 A li amenast e sa mère. 



Et ly messagerez s'envont avaunt, 



Un tel enfant durement querant. 



Tant ont cil avant aie 



Ke tote la terre ont acerché ; 



Unke tel enfaunt ne porrent trover. 



A mesoun lur covent repeyrer. 



Ensy com il durent retourner, 



Vers mesoun moût travayller 2 , 



En un cymiteyre vindrent d'un moustier 



Talent lur prist à reposer. 



Là se jouerunt deus enfauns 



Ke ne estayent gueres grauns : 



Ly uns avoyt a noun Dynabus 



Et ly autre Merlyn Ambrosius. 



Taunt se sunt entrejoué 



Ke Merlyn ad l'autre blessé. 



Dynabus moût se corussa, 



Et Merlyn moût leydenga, 



Et si ly dist : a Mal engendrez ! 



« Jà es tu saunz père neez ; 



Ben say que acun deble estu , 



«Ke si malement m'as féru ! » 



Kant li messagers ont escuté 



Cornent l'un l'autre ad ledengé, 



Erraument com se levèrent 



Et vistement demandèrent 



Le quel enfaunt cely fust 



Ke nul père unkes ne eus». 



Et Dynabus lur respundy : 



«Sire, par ma fey, cely ke me fery 



« Ben savom ky est sa mère , 



« Mt v s ne savom ky est soun père. » 



Cil en ont tut ço escuté; 



• Sud. 

 2 Vojager. 



